Aceasta e o prezentare de două ore pe care o ţin studenţilor mei
redusă la numai trei minute.
Totul a început într-o zi, în avion, când veneam la TED,
cu şapte ani în urmă.
Pe scaunul de lângă mine
stătea o adolescentă, o elevă de liceu,
ce provenea dintr-o familie foarte săracă.
Iar ea dorea să realizeze ceva în viaţă,
şi mi-a pus o întrebare simplă.
M-a întrebat: „Ce determină succesul?”
Iar eu m-am simţit foarte prost,
pentru că nu am putut să-i dau un răspuns bun.
După care, am coborât din avion şi am venit la TED.
Şi m-am gândit: sunt într-o cameră cu o mulţime de oameni de succes!
De ce nu îi întreb pe ei cum au obținut succesul,
şi apoi să le transmit copiilor?
După șapte ani și după 500 de interviuri,
sunt pregătit să vă spun ce ne conduce într-adevăr către succes
şi ţine în mişcare TED-sterii.
Primul lucru este pasiunea.
Freeman Thomas a spus: „Sunt condus de pasiunea mea.”
TED-sterii o fac din plăcere, nu pentru bani.
Carol Coletta a spus: „Aş plăti pe cineva să facă ceea ce fac eu.”
Interesant este că,
dacă o faci din plăcere, banii vin oricum.
Muncă! Rupert Murdoch mi-a spus: „Trebuie să munceşti serios.
Nu obţii nimic uşor. Dar mă distrez făcând-o.”
A spus distracţie? Rupert? Da!
(Râsete)
TED-sterii se distrează muncind. Şi muncesc din greu.
Am realizat că ei nu sunt disperaţi. Ei sunt zglobii.
(Râsete)
Bun! Alex Garden a spus: „Pentru a avea succes,
alege-ţi un domeniu şi devino foarte bun în el.”
Nu e nicio magie, e practică, practică, practică.
Şi e concentrare. Norman Jewison mi-a spus:
„Cred că e important e să te concentrezi asupra unui singur lucru”
Si forţare! David Gallo a spus:
„Forțează-te! Fizic, psihic, trebuie să te forţezi mereu.”
Trebuie să te forţezi să depăşeşti ruşinea şi îndoiala.
Goldie Hawn a spus: „Întotdeauna am avut îndoieli
că nu sunt suficient de bună, suficient de inteligentă.
Nu credeam că o să reuşesc.”
Nu e întotdeauna uşor să te forţezi,
şi de aceea au fost inventate mamele.
(Râsete)
Frank Gehry mi-a spus:
„Mama mă împingea.”
Fii de folos!
Sherwin Nuland a spus:
„A fost un privilegiu să lucrez ca doctor.”
Acum mulți copii îmi spun că vor să fie milionari.
Şi le răspund:
„Dar nu își poţi fi de folos ţie însuţi,
Trebuie să oferi ceva de valoare.
Pentru că acesta e modul în care oamenii devin cu adevărat bogaţi.”
Idei! TED-sterul Bill Gates a spus:
„Am avut o idee. Fondarea primei companii de software pentru micro-computere.”
A fost o idee destul de bună.
Şi nu e nicio magie a creativităţii în a veni cu idei,
trebuie doar să faci nişte lucruri foarte simple.
Şi pot da o mulţime de exemple.
Persistă! Joe Kraus a spus:
„Persistenţa e motivul numărul unu pentru succes.”
Trebuie să mergi mai departe după ce treci prin eşecuri, prin mizerii!
Care bineînţeles înseamnă:
„Critică, Respingere, Nesimţire şi Presiune.”
(Râsete)
Aşa că răspunsul la această întrebare e simplu:
Plăteşte 4.000$ şi vino la TED.
Sau dacă nu reuşeşti asta, folosește cele opt idei prezentate,
şi crede-mă,
aceştia sunt cei opt paşi importanţi spre drumul către succes.
Mulţumesc TED-sterilor pentru toate interviurile!
(Aplauze)